
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση καθηκόντων στον Κουβάτσο Κων/νο σε κενή 
θέση ειδικού συνεργάτη του Δήμου Πειραιά. 1 

Ανάθεση έργου από το Υπουργείο Εμπορικής Ναυτι¬ 
λίας για τις Ακαδημίες Εμπορικού Ναυτικού Α- 
σπροπύργου, Μακεδονίας, Ηπείρου και Κρήτης σε 
οκτώ (8) βιβλιοθηκονόμους. 2 

Σύσταση ιδίου Νομικού Προσώπου στο Δήμο Ν. Μά- 
κρης Αττικής με την επωνυμία «Αθλητικός Οργανι¬ 
σμός Δήμου Ν. Μάκρης Αττικής». 3 

Έγκριση κανονισμού Λειτουργίας χώρου αναψυχής 
του αισθητικού δάσους Αμυγαλεώνα Καβάλας 4 


Σύσταση ιδίου Δημοτικού Νομικού Προσώπου στο Δή¬ 
μο ΑρχανώνΝ. Ηρακλείου με την επωνυμία «Οργα¬ 
νισμός Κοινωνικής και Επικοινωνιακής Πολιτικής 


του Δήμου Αρχαρνών». 5 

Τροποποίηση της συστατικής πράξης Σχολικής Επι¬ 
τροπής Γυμνασίου - Λυκείου Δημ. Διαμερίσματος 
Βλαχιώτη Δήμου Έλους Ν. Λακωνίας. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Τσεκμεκίδου Ξανθή. 7 

Μεταβίβαση αδείας ιδρύσεως και λειτουργίας Νευρο- 
ψυχιατρικής κλινικής «η ΓΑΛΗΝΗ» στο Παληό Κα¬ 
βάλας. 8 

Έγκριση κανονισμού και άδεια σύστασης του αμοιβαί¬ 
ου κεφαλαίου «ΑΣΠΙΣ ΒΟΡΕΙΟΥ ΕΛΛΑΔΟΣ ΜΕΤΟ¬ 
ΧΩΝ ΕΣΩΤΕΡΙΚΟΥ». 9 

Έγκριση τροποποίησης του άρθρου 3 του κανονισμού 
του αμοιβαίου κεφαλαίου «ΒΕΡΓΙΝΑ ΔΙΑΘΕΣΙΜΩΝ 
ΕΣΩΤΕΡΙΚΟΥ». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 4461/17.6.99 απόφαση 
Γ εν. Γ ραμματέα Περιφέρειας Κρήτης. 11 


ΑΠΟΦΑΣΕΙ Σ 

Αριθ. οικ. 918 (1) 

Ανάθεση καθηκόντων στον Κουβάτσο Κων/νο σε κενή 
θέση ειδικού συνεργάτη του Δήμου Πειραιά. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του αρθρ. 64 και άρθρου 67 Ν. 1416/84 
«Τροποποίηση και συμπλήρωση διατάξεων της δημοτι¬ 
κής και κοινοτικής νομοθεσίας για την ενίσχυση της Απο¬ 
κέντρωσης και την ενδυνάμωση της Τοπικής Αυτοδιοίκη¬ 
σης». 

2. Την αριθμ. πρωτ. 8211/8.3-99 (ΦΕΚ 198/τ.Β/8.3.99) 
κοινή απόφαση του Πρωθυπουργού και της Υπουργού Ε¬ 
σωτερικών, Δημόσιας Διοίκησης και Αποκέντρωσης «Α¬ 
νάθεση αρμοδιοτήτων της Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης Λε¬ 
ωνίδα Τζανή και Γεώργιο Φλωρίδη». 

3. Το αριθμ. πρωτ. 18334/17.5.97 έγγραφο του Δήμου 
Πειραιά με το οποίο ζητείται η ανάθεση καθηκόντων ειδι¬ 
κού συνεργάτη με παράλληλη πλήρη άσκηση των κυρίων 
καθηκόντων του στον Κουβάτσο Κων/νο υπαλλήλου της 
ΔΕΗ. 

4. Την από 17.2.99 γραπτή συγκατάθεση του υπαλλή¬ 
λου. 

5. Τα υπ’ αριθμ. πρωτ. ΔΠΑ/Φ. 53129/23.3.99 και 
ΔΠΑ/Φ/17.9.99 έγγραφα της ΔΕΗ με τα οποία παρέχεται 
η δυνατότητα εξωϋπηρεσιακής απασχόλησης στον εν λό¬ 
γω υπάλληλο, αποφασίζουμε: 

Αναθέτουμε καθήκοντα ειδικού συνεργάτη με παράλ¬ 
ληλη πλήρη άσκηση των κυρίων καθηκόντων του στον 
Κουβάτσο Κων/νο υπάλληλο της ΔΕΗ σε κενή θέση του 
ΟΕΥτου Δήμου Πειραιά. 

Οι αποδοχές του ανωτέρω υπαλλήλου δεν μπορούν να 
υπερβούντο 50%των αποδοχώντης κυρίας αυτού θέσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Ιανουάριου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

Γ. ΦΛΩΡΙΔΗΣ Ε. ΒΕΝΙΖΕΛΟΣ 

□ 

Αριθ. 51215/04/2000 (2) 

Ανάθεση έργου από το Υπουργείο Εμπορικής Ναυτιλίας 
για τις Ακαδημίες Εμπορικού Ναυτικού Ασπροπύρ- 
γου, Μακεδονίας, Ηπείρου και Κρήτης σε οκτώ (8) βι- 
βλιοθηκονόμους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 6 του Ν. 2527/1997 «Τρο¬ 
ποποίηση και συμπλήρωση των διατάξεων του Ν. 2190/ 
1994 και άλλες διατάξεις» (ΦΕΚ206 Α78.10.1997). 

2. Την αριθ. 55/11.11.1998 Π.Υ.Σ. «Αναστολή διορισμών 
και προσλήψεων στο Δημόσιο Τομέα». 

3. Την αριθ. ΔΙΠΙΔΔ/Ε 3/53/28404/27.12.1997 σχετική ε¬ 
γκύκλιο του ΥΠ.ΕΣ.Δ.Α. 

4. Την αριθ. 643/1999 γνωμοδότηση Νομικού Συμβουλί¬ 
ου του Κράτους Τμήμα Δ'. 

5. Την αριθ. 269/13.12.1999 εγκριτική απόφαση της Ε¬ 
πιτροπής άρθρου 2 παραγρ. 1 της αριθ. 55/1998 Π.Υ.Σ. 
(άρθρο 1 παραγρ. 51 του Ν. 2412/1996). 

6. Τις διατάξεις του άρθρου 29Α'του Ν. 1558/1985 (ΦΕΚ 
137 Α'), όπως συμπληρώθηκε με το άρθρο 27 του Ν. 
2081/1992 (ΦΕΚ 154 Α') και τροποποιήθηκε με το άρθρο 1 
του Ν. 2469/1997 (ΦΕΚ 38Α'). 

7. Την αριθ. 8211/8.3.1999 απόφαση Πρωθυπουργού 
και Υπουργού Εσωτερικών, Δημόσιας Διοίκησης και Απο¬ 
κέντρωσης «Μεταβίβαση αρμοδιοτήτων στους Υπουρ¬ 
γούς Λ. Τζανή και Γ. Φλωρίδη», αποφασίζουμε: 

1. Την ανάθεση έργου με μίσθωση από το Υπουργείο Ε¬ 
μπορικής Ναυτιλίας για τις Ακαδημίες Εμπορικού Ναυτι¬ 
κού Ασπροπύργου, Μακεδονίας, Ηπείρου και Κρήτης σε 
οκτώ (8) συνολικά βιβιλιοθηκονόμους, για χρονικό διά¬ 
στημα ενός (1) έτους. 

2. Τα απαιτούμενα προσόντα για την πιο πάνω ανάθεση 
έργου είναι: 

α) Πτυχίο ή Δίπλωμα βιβλιοθηκονομίας Α.Ε.I. ή Τ.Ε.I. της 
ημεδαπής ή ισότιμων τίτλων σχολών της ημεδαπής ή αλ¬ 
λοδαπής. 

β) Γνώση προγράμματος επεξεργασίας κειμένου 
«ννΟΡϋ», εμπειρία στη χρήση βιβλιοθηκονομικών πακέ¬ 
των. 

γ) Καλή γνώση της Αγγλικής γλώσσας ή οποία αποδει- 
κνύεται με: 

- Πτυχίο ΙοννθΓ - ΡίΓδΙ ΟθάίίίοαΙθ ίη ΕηρΙίεό του Πανεπι¬ 
στημίου ΟαηΊόπάρθ η με πτυχίο ΟθάίίίοαΙθ οΐ ΟοπιρθίΘΠ- 
ογ ίη ΕηςΙίδό του Πανεπιστημίου ΜίοΝραη (Μ.Ο.Ο.Ε.) ή 

- Κρατικό πιστοποιητικό γλωσσομάθειας επιπέδου I ή 

- ΤοθΙθΙ : Φύλλο αποτελέσματος άνω των 450 βαθμών ή 
ΙθΙίε: Φύλλο αποτελέσματος άνω των 5,5 βαθμών. 

Σε διαφορετική περίπτωση ή πιστοποίηση θα γίνει από 
τριμελή έπιτροπή που θα συσταθεί από το Υ.Ε.Ν. 


3. Το έργο αυτό συνίσταται στη δημιουργία ανασυ¬ 
γκρότηση ενιαίου δικτύου βιβλιοθηκών των Α.Ε.Ν./Α- 
σπροπύργου, Μακεδονίας, Ηπείρου και Κρήτης και ειδι¬ 
κότερα στην αποτύπωση της υφισταμένης καταστάσεως, 
καταγραφή των πληροφοριακών αναγκών, συγκέντρωση 
- επιλογή ειδικής βιβλιογραφίας, βιβλιοθηκονομική επε¬ 
ξεργασία (καταλογράφηση, ταξινόμηση, θεματική ευρε- 
τηρίαση, σήμανση του υλικού, θεματική ταξιθέτηση) σε 
αυτοματοποιημένη μορφή δια χρήσεως ολοκληρωμένου 
βιβλιοθηκονικού λογισμικού, δημιουργία εκπαιδευτικών 
προγραμμάτων για τους χρήστες των βιβλιοθηκών κ.λπ. 

4. Το συνολικό ποσό της αμοιβής για τους οκτώ (8) βι- 
βλιοθηκονόμους ανέρχεται σε τριάντα τέσσερα εκατομ¬ 
μύρια (34.000.000) δρχ. περίπου συν Φ.Π.Α. και θα αντι- 
μετωπισθεί με χρηματοδότηση από το Ευρωπαϊκό Κοινο¬ 
τικό Ταμείο (80%) και από το Κεφάλαιο Ναυτικής 
Εκπαίδευσης (20%) το οποίο δεν επιχορηγείται από τον 
Κρατικό Προϋπολογισμό. 

Το ποσό αυτό θα καταβληθεί τμηματικά ανά τρίμηνο α¬ 
νάλογα με την ολοκλήρωση των παρακάτω τεσσάρων 
σταδίων: 

α) Το έργο που θα εκτελεσθεί κατά το πρώτο στάδιο εί¬ 
ναι: 

Η αποτύπωση της υφιστάμενης κατάστασης, η κατα¬ 
γραφή των πληροφοριακών αναγκών, ή συγκέντρωση - ε¬ 
πιλογή ειδικής βιβλιογραφίας, η παρακολούθηση διαδι¬ 
κασίας παραγγελιών και η παραλαβή του νέου υλικού (βι¬ 
βλία, περιοδικά, βιντεοκασσέτες, 0.0. -ΒΟΜ3 κλ.π.). 

β) Το έργο που θα πραγματοποιηθεί κατά το δεύτερο 
στάδιο είναι: 

Η καταγραφή του νεοαποκτηθέντος υλικού, η βιβλιοθη- 
κονομική επεξεργασία του στο αυτοματοποιημένο σύ¬ 
στημα βιβλιοθηκών (καταλογράφηση, ταξινόμηση, θεμα¬ 
τική ευρετηρίαση) περίπου 2.000 βιβλίων, περιοδικών, βι¬ 
ντεοκασετών Οϋ -ΗΟΜ3 κ.λπ. 

γ) Κατά το τρίτο στάδιο θα πραγματοποιηθεί τό ίδιο ως 
άνω έργο για 2.000 ακόμα βιβλία, περιοδικά, βιντεοκασέ¬ 
τες, Οϋ -ΒΟΜ3 κ.λπ. 

δ) Τέλος κατά το τελευταίο στάδιο θα πραγματοποιη¬ 
θεί: 

Η σήμανση και θεματική ταξιθέτηση του συνόλου του 
ως άνω υλικού, ή δημιουργία εκπαδευτικών προγραμμά¬ 
των για τους χρήστες των βιβλιοθηκών και η σύνταξη και 
επεξεργασία του Κανονισμού λειτουργίας των βιβλιοθη¬ 
κών. 

5. Το έργο αυτό θα εκτελεσθεί από δύο (2) έκτων (8) βι- 
βλιοθηκονόμωνσητνΑ.Ε.Ν./Ασπροπύργου, έναν (1) στην 
Α.Ε.Ν./Κρήτης έναν (1) στην Α.Ε.Ν./Μακεδονίας και έναν 
(1) στην Α. Ε. Ν ./Ηπείρου,ενώ τρία (3) ακόμα θα αποτελούν 
τη συντονιστική κατευθυντήρια ομάδα όλων των βιβλιο¬ 
θηκών των πιο πάνω Ακαδημιών κα θα βρίσκεται στην 
Α.Ε.Ν./Ασπροπύργου. 

6. Το συγκεκριμένο έργο δεν ανάγεται στον κύκλο των 
καθηκόντων που ασκείτο μόνιμο ή με σχέση ιδιωτικού δι¬ 
καίου αορίστου χρόνου προσωπικό του Υ.Ε.Ν. καθώς δεν 
υπηρετεί προσωπικό το οποίο να κατέχει σωρευτικά τα ε- 
ξειδικευμένα προσόντα που απαιτούνται για τη ν εκτέλεση 
του έργου. 

7. Εξουσιοδοτούνται οι Διοικητές των Α.Ε.Ν. Ασπρο- 
πύργου, Μακεδονίας, Ηπείρου και Κρήτης για την υπο¬ 
γραφή των σχετικών συμβάσεων έργου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Ιανουάριου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΛΕΩΝΙΔΑΣ ΤΖΑΝΗΣ ΣΤΑΥΡΟΣ ΑΡ. ΣΟΥΜΑΚΗΣ 

□ 

Αριθ. 08/Δ.Τ.Α/25342 (3) 

Σύσταση ιδίου Νομικού Προσώπου στο Δήμο Ν. Μάκρης 
Αττικής με την επωνυμία «Αθλητικός Οργανισμός Δή¬ 
μου Ν. Μάκρης Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του αρθ. 203 του Π.Δ. 410/95. 

2. Τις ρυθμίσειςτου άρθρου 29 Ατού Ν. 2081/92 σχετι¬ 
κά με την υποχρέωση αναγραφής «κάλυψη δαπάνης» που 
συνεπάγεται η έκδοση κάθε κανονιστικής πράξης. 

3. Τις διατάξεις του Ν. 2503 /97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107/Α/ 
30.5.97). 

4. Την αρ. 08ΔΤΑ/οικ. 2509/10.10.97 απόφαση του Γενι¬ 
κού Γραμματέα Περιφέρειας για μεταβίβαση εξουσίας υ¬ 
πογραφής εγγράφων με «Με Εντολή Γ ενικού Γ ραμματέα 
Περιφέρειας» στον Προϊστάμενο της Δ/νσης Τοπικής Αυ¬ 
τοδιοίκησης και Διοίκησης Αν. Αττικής. 

5. Την αρ. 149/99 απόφαση του Δημοτικού Συμβουλίου 
του Δήμου Νέας Μάκρης, αποφασίζουμε: 

1. Σύσταση - Επωνυμία: Συστήνεται στο Δήμο Νέας Μά¬ 
κρης του Νομού Αττικής ίδιο Νομικό Πρόσωπο με την ε¬ 
πωνυμία «Αθλητικός Οργανισμός Δήμου Νέας Μάκρης 
Αττικής». 

2 Έδρα: Έδρα του Νομικού Προσώπου είναι ο Δήμος 
Νέας Μάκρης. 

3. Σκοπός: Σκοπός του Νομικού Προσώπου είναι: 

- Η δημιουργία και λειτουργία αθλητικών κέντρων, γυ¬ 
μναστήριων, χώρων αθλοπαιδιών, γυμναστικής και κάθε 
είδους αθλητικών εγκαταστάσεων, ώστε να καλύπτονται 
οι αυξημένες ανάγκες για άθληση των δημοτών και ιδιαί¬ 
τερα των νέων. 

- Η ανάπτυξη του μαζικού αθλητισμού, ως κοινωνικής α¬ 
νάγκης όλων των δημοτών ανεξαρτήτως ηλικίας. 

- Η ανάπτυξη των σωματικών και πνευματικών ικανοτή¬ 
των και της σωματικής και πνευματικής υγείας των δημο¬ 
τών. 

- Η διάδοση του σωστού αθλητικού πνεύματος, μακριά 
από φανατισμούς, βίαιες πράξεις, ανταγωνισμούς και 
κερδοσκοπικούς στόχους. 

- Η ψυχαγωγία και αναβάθμιση του πολιτιστικού επιπέ¬ 
δου των νέων . 

- Η διάδοση της αθλητικής ιδέας, ως ωφέλιμης κοινωνι¬ 
κής δραστηριότητας. 

- Η διοργάνωση αθλητικών εκδηλώσεων, επιμορφωτι¬ 
κών σεμιναρίων, διαλέξεων κ.λπ. 

- Η υποβοήθηση της ανάπτυξης του σχολικού αθλητι¬ 
σμού, σε συνεργασία με τους φορείς της παιδείας, τους 
μαθητές και τους γονείς. 

- Η συνεργασία με τα αθλητικά σωματεία της περιοχής 
του Δήμου Νέας Μάκρης, καθώς και με αθλητικούς φο¬ 


ρείς και παράγοντες, κρατικούς και μη, για την ανάπτυξη 
του αθλητισμού 

- Η συντήρηση των αθλητικών εγκαταστάσεων και η δη¬ 
μιουργία νέων. 

4. Πόροι: Πόροι του Νομικού Προσώπου είναι: 

- Ετήσια επιχορήγηση του Δήμου Νέας Μάκρης με πο- 
σόν 5.000.000 δραχμές. 

- Επιχορηγήσεις από τη Γ.Γ.Α. και κάθε κρατικό φορέα. 

- Εισπράξεις από διαφημίσεις στους χώρους των αθλη¬ 
τικών εγκαταστάσεων, που του ανήκουν. 

- Οιπάσης φύσεως εισφορές, δωρεές, κληρονομιές και 
κληροδοσίες. 

5. Περιουσία: Η περιουσία του Νομικού Προσώπου α- 
ποτελείται απ’ όλες τις δημοτικές αθλητικές εγκαταστά¬ 
σεις του Δήμου Νέας Μάκρης Αττικής που παραχωρού- 
νται για χρήση και όσα άλλα κατασκευαστούν ή παραχω- 
ρηθούν από άλλους οργανισμούς . 

6. Διοίκηση: Το Νομικό Πρόσωπο διοικείται από επτα- 
μελές Διοικητικό Συμβούλιο (Δ.Σ.), του οποίου τα μέλη, 
μαζί με τα αναπληρωματικά του, ορίζονται από το Δημο¬ 
τικό Συμβούλιο και αποτελείται από: 

α. Τον εκάστοτε Δήμαρχο ή τον αναπληρωτή του, που ο¬ 
ρίζει ο ίδιος, ως Πρόεδρο. 

β. Τρεις (3) Δημοτικούς Συμβούλους και τρεις (3) δημό¬ 
τες. 

Από τους τρεις Δημοτικούς Συμβούλους, που ορίζο¬ 
νται, ο ένας υποχρεωτικά προέρχεται από την μειοψηφία 
του Δημοτικού Συμβουλίου. 

Από τους τρεις δημότες, οι δύο θα προέρχονται από 
προτάσεις αθλητικών συλλόγων που λειτουργούν στο 
Δήμο και ο τρίτος από άλλο μαζικό φορέα. 

Το Νομικό Πρόσωπο εκπροσωπείται ενώπιον των διοι¬ 
κητικών και δικαστικών αρχών από τον Πρόεδρο και όταν 
αυτός κωλύεται από τον αναπληρωτή του. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτείατου Νομικού Προσώπου διέπονται από 
τις προβλεπόμενες από το Δημοτικό και Κοινοτικό κώδικα 
διατάξεις. 

7. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Νέας 
Μάκρης ύψους 5.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 7 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης Τοπ. Αυτ/σης 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 5899 (4) 

Έγκριση κανονισμού Λειτουργίας χώρου αναψυχής του 
αισθητικού δάσους Αμυγαλεώνα Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 998/79 «Περί προστασίας των δα¬ 
σών και των δασικών εν γένει εκτάσεων της χώρας». 

2. Τις διατάξεις του άρθρου 78 παρ. 2 του Ν.Δ. 86/69 
«Περί Δασικού Κώδικα» ως αντικατεστάθη δι’ άρθρον 3 

του Ν.Δ. 996/1971 «Περί αντικαταστάσεως και συμπλη- 
ρώσεως διατάξεωντινώντου Ν.Δ. 86/69». 

3. Το από 1.10.79 Π.Δ. (ΦΕΚ606/26.10.79τΒ') κηρύξεως 
δασικής έκτασης περιοχής Αμυγδαλεώνα Καβάλας ως Αι¬ 
σθητικό δάσος και το από 14.7.81 Π.Δ.( ΦΕΚ 437/20.8.81 
τ.Δ’) «Περί τροποποιήσεων των ορίων του ανωτέρω αι¬ 
σθητικού δάσους». 

4. Τις διατάξεις του Ν. 2503/97 «Περί Διοίκησης, Οργά¬ 
νωσης, Στελέχωσης της Περιφέρειας, ρύθμιση θεμάτων 
για την Τ.Α. και άλλες διατάξεις». 

5. Την αριθ. 2776/19.-6.98 απόφαση μας «Περί αναθέ- 
σεως ασκήσεως αρμοδιοτήτων καιτην αριθ. 1303/10.6.99 
τροποποιητική της». 

6. Την αριθ. 176958/27.7.85 εγκύκλιο δ/γή Υ.Γ. 

7. Την αριθ. 66102/970/23.2.95 εγκύκλιο δ/γή Υ.Γ. και 
την 99278/5712/8.12.97 δ/γή Υ.Γ. 

8. Την αριθ. 96447/1982/10.5.99 δ/γή Υ.Γ. 

9. Την αριθ. 5028/21.10.99 αναφορά του Δασαρχείου 
Καβάλας. 

10. Την ανάγκη οργάνωσης της διαχείρισης του χώρου 
αναψυχής που βρίσκεται στο αισθητικό δάσος Αμυγδα¬ 
λεώνα Καβάλας, για την καλύτερη εκπλήρωση των σκο¬ 
πών της ίδρυσής του. 

11. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε τον κανονισμό Λειτουργίας του χώρου ανα¬ 
ψυχής που βρίσκεται στο Αισθητικό δάσος Αμυγδαλεώνα 
Καβάλας, για την καλύτερη εκπλήρωση των σκοπών ί¬ 
δρυσής του, που έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΑΙΣΘΗΤΙΚΟΥ 
ΔΑΣΟΥΣ ΑΜΥΓΔΑΛΕΩΝΑ ΚΑΒΑΛΑΣ 

Οι επισκέπτες του αισθητικού δάσους Αμυγδαλεώνα 
Καβάλας θα πρέπει κατά την είσοδό τους στους προσφε- 
ρόμενους για αναψυχή χώρους αυτού, να αναγνώσουν 
τον Κανονισμό λειτουργίας του. 

Α. Η είσοδος στο αισθητικό δάσος Αμυγδαλεώνα Καβά¬ 
λας είναι επιτρεπτή μόνο από τους ειδικά σημασμένους 
δασικούς δρόμους ή μονοπάτια ή την ειδικά κατασκευα¬ 
σμένη θύρα εισόδου που βρίσκεται στην Νότια πλευρά 
(δίπλα στον Εθνικό δρόμο Καβάλας - Δράμας). 

Β. Η παραμονή επιτρέπεται από την Ανατολή μέχρι την 
Δύση του ηλίου. Εξαιρούνται τα μέλη των ορειβατικών, 
πολιτιστικών, φυσιολατρικών καιλοιπών φιλοδασικών φο¬ 
ρέων οι οποίοι μπορούν - αν παραστεί ανάγκη - να παρα¬ 
μείνουν στον χώρο αναψυχής και μετά τη δύση του ηλίου 
για λόγους εθελοντικής προστασίας ύστερα από συνεν¬ 
νόηση με το Δασαρχείο Καβάλας. Εξυπακούεται ότι τα 
μέλη των παραπάνω φορέων θα πρέπει να είναι εξοπλι¬ 
σμένα με ειδική ταυτότητα. 

Γ. Το ελεύθερο παιχνίδι επιτρέπεται μόνο στους ειδικά 
διαμορφωμένους χώρους του αισθητικού δάσους, οι ο¬ 
ποίοι είναι σημασμένοι με ξύλινες πινακίδες κατεύθυνσης. 

Δ. Λόγω των ισχυρών εγκάρσιων κλίσεων αλλά και των 
ρεμάτων που υπάρχουν στην περιοχή, καθίσταται επικίν¬ 
δυνη η περιήγηση. 

Οι επισκέπτες λοιπόν παρακαλούνται - για δική τους α¬ 
σφάλεια - να μην απομακρύνονται από τους καθορισμέ¬ 
νους προς αναψυχή χώρους και από τα ειδικά διαμορφω¬ 
μένα μονοπάτια. 

Παιδιά ηλικίας κάτω των 12 ετών θα πρέπει να συνοδεύ¬ 
ονται. 


Ε. Κατά την παραμονή στο αισθητικό δάσος δεν επιτρέ¬ 
πεται: 

1) Η κυκλοφορία κάθε είδους τροχοφόρων (αυτοκινήτων 
- μηχανών) στους δρόμους και τα μονοπάτια περιήγησης. 

2) Η στάθμευση σε χώρους διαφορετικούς από αυτούς που 
ρητώς καθορίζονται από τα ειδικά σήματα ή τις πινακίδες. 

Σε εξαιρετικές περιπτώσεις (κίνδυνος πυρκαγιάς, ατυχή¬ 
ματα, έλεγχοι των αρμοδίων Υπηρεσιών), μπορεί να επιτρα- 
πεί η στάθμευση των τροχοφόρων σε ειδικά διαμορφωμέ¬ 
νους χώρους ή διαπλατύνσεις των δασικών δρόμων. 

3) Η χρησιμοποίηση του δικτύου των δρόμων και των 
μονοπατιών για κάθε είδους δοκιμές και αγώνες επίδει¬ 
ξης αυτοκινήτων και δικύκλων, καθώς και η ανάπτυξη υ¬ 
περβολικής ταχύτητας και εκκωφαντικών θορύβων. 

4) Η καταστροφή ή η απομάκρυνση των τεχνικών έργων 
και υλικών του αισθητικού δάσους (οχετοί, τοίχοι αντι¬ 
στήριξης, γέφυρες ξυλοκατασκευές κ.λπ.). 

5) Η κοπή των πάσης φύσεως δένδρων και θάμνων, το 
ξερίζωμα και η συλλογή φυτών και σπόρων και η οποια¬ 
δήποτε φθορά της δασικής βλάστησης. 

6) Η συλλογή και η μεταφορά φυλλοχώματος και καυ¬ 
σοξύλων. 

7) Η δημιουργία εστιών φωτιάς παρά μόνον σε ειδικά 
διαμορφωμένους χώρους (ψησταριές), μόνον μετά από 
συνεννόηση με αρμόδιο δασικό υπάλληλο και αφού 
προηγουμένως οι επισκέπτες έχουν λάβει άλατα απαραί¬ 
τητα μέτρα για την αποφυγή εκδήλωσης περιστατικών 
πυρκαγιών. 

8) Η κατασκήνωση με οποιαδήποτε μορφή (τροχόσπι¬ 
τα, σκηνές). 

9) Η ελεύθερη κυκλοφορία οποιωνδήποτε ζώων που συ¬ 
νοδεύουν επισκέπτες. 

10) Η τοποθέτηση πάσης φύσεως πινακίδων ή σημά¬ 
των, τα οποία θα μπορούσαν - εκτός των άλλων - να προ- 
καλέσουν σύγχυση στους περιηγητές. Οι μόνες πινακίδες 
ενημέρωσης που πρέπει να υπάρχουν, είναι αυτές του 
Δασαρχείου Καβάλας. 

11) Η εγκατάσταση κινητών κυλικείων (ΚΑΝΤΙΝΕΣ), η 
πώληση τροφίμων και άλλων αντικειμένων καθώς και η 
καθ’ οιονδήποτε τρόπο έκθεση και διανομή αυτών. 

12) Το κυνήγι κάθε ζώου με οποιοδήποτε μέσο και σε ό¬ 
λη την διάρκεια του έτους, μέσα και γύρω από τους χώ¬ 
ρους αναψυχής. 

Για τον περιβάλλοντα - το αισθητικό δάσος - χώρο ισχύ¬ 
ουν οι «περί Θήρας» διατάξεις του Δασαρχείου Καβάλας. 

13) Η προσέγγιση σε σημασμένες θέσεις διαβίωσης και 
αναπαραγωγής πουλιών, η αφαίρεση ή καταστροφή φω¬ 
λεών, αυγών ή νεοσσών και γενικά η ενόχληση και η κα¬ 
ταστροφή ειδών της πανίδας. 

14) Η καθ’ οιονδήποτε τρόπο ενόχληση των άλλων επι¬ 
σκεπτών. 

15) Η τοποθέτηση σκουπιδιών σε άλλους χώρους από 
τα δοχεία απορριμμάτων και γενικότερα η ρύπανση του 
αισθητικού δάσους. 

16) Η βοσκή κάθε είδους ζώου εντός του αισθητικού δά¬ 
σους. 

Γ ια τον περιβάλλοντα - το αισθητικό δάσος - χώρο ισχύ¬ 
ουν οι «Δασικές απαγορευτικές διατάξεις βοσκής» που 
περιοδικά εκδίδει το Δασαρχείο Καβάλας. 

17) Η εγκατάσταση κυψελών μελισσοσμηνών χωρίς 
προηγούμενη άδεια της Υπηρεσίας. 

18) Η χρήση των παροχών νερού για πλύσιμο των τρο¬ 
χοφόρων. 

19) Η χρήση των πάσης φύσεως μουσικών οργάνων κα¬ 
θώς και των εγκαταστάσεων που χρησιμοποιούνται για 
συναυλίες. 

Επιτρέπεται η χρήση μεμονωμένων μουσικών οργάνων 
χωρίς ενισχυτές. 

ΣΤ. Αρμόδια Δασική Αρχή για οδηγίες και χρήσιμες πλη¬ 
ροφορίες είναι το Δασαρχείο Καβάλας στην παρακάτω 
διεύθυνση: 

ΔΑΣΑΡΧΕΙΟ ΚΑΒΑΛΑΣ 

Τέρμα Αργυροκάστρου 

Περιοχή: Αγ. Σύλλας 

654 04 ΚΑΒΑΛΑ 

Τηλέφωνα: 247-042 461-830, 461-805, 461-807. 

Ζ. Για τους παραβάτες του κανονισμού λειτουργίας θα ε¬ 
φαρμόζονται οι διατάξεις των Ν.Δ.86/69 και 996/71, των Ν. 
177/75 και 998/79 καθώς και όλων των συναφών με την λει- 
τουργίατωνχώρων αναψυχής διαταγώντου Υπ. Γ εωργίας. 

Η παρούσα να δημοσιευτεί στην Εφημερίδα της Κυβερ- 
νήσεως. Η ισχύς της άρχεται από της δημοσιεύσεως. 

Καβάλα, 30 Δεκεμβρίου 1999 

Ο Γ ενικός Γ ραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 

□ 

Αριθ. 16532/99 ( 5 ) 

Σύσταση ιδίου Δημοτικού Νομικού Προσώπου στο Δήμο 
ΑρχανώνΝ. Ηρακλείου με την επωνυμία «Οργανισμός 
Κοινωνικής και Επικοινωνιακής Πολιτικής του Δήμου 
Αρχαρνών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Κωδι¬ 
κοποίηση σε ενιαίο κείμενο νόμου με τίτλο Δημοτικός και 
Κοινοτικός Κώδικας» των ισχυουσών διατάξεων του δη¬ 
μοτικού και κοινοτικού κώδικα, όπως τροποποιήθηκαν και 
συμπληρώθηκαν (ΦΕΚΑ’ 231). 

2. Την αρ.339/99 απόφαση του Δημοτικού Συμβουλίου 
Αρχανών με την οποία συστήνεται ίδιο Δημοτικό Νομικό 
Πρόσωπο με την επωνυμία «Οργανισμός Κοινωνικής και 
Επικοινωνιακής Πολιτικής του Δήμου Αρχανών», αποφα¬ 
σίζουμε: 

1. Συστήνουμε ίδιο Δημοτικό Νομικό Πρόσωπο, στις Αρ- 
χάνες με την επωνυμία «Οργανισμός Κοινωνικής και Επι- 
κοινωνιακής Πολιτικής του Δήμου Αρχαρνών». 

2. Έδρα του Νομικού Προσώπου ορίζεται ο Δήμος Αρ¬ 
χανών. 

3. Σκοπός του Νομικού Προσώπου είναι: 

Η προστασία και η συνεχής αναβάθμιση της ποιότητας 
της ζωής των δημοτών, διαμέσου της δημιουργίας των 
μηχανισμών και των προϋποθέσεων που θα επιτρέπουν 
την ενεργή συμμετοχή και τη συστηματική αξιοποίηση 
του ανθρώπινου δυναμικού της περιοχής, σε επιμέρους ή 
ευρύτερους, σχεδιασμούς και τομείς δράσης που αφο¬ 
ρούν: 

α) Την προστασία του φυσικού και του δομημένου περι¬ 
βάλλοντος. 

β) Την πρόληψη μορφών κοινωνικής παθογένειας και 
την ιδιαίτερη φροντίδα ευπαθών ομάδων του τοπικού 
πληθυσμού. 

γ) Τη στήριξη των βασικών παραγωγικών προοπτικών 
της περιοχής της και ιδιαίτερα του πρωτογενούς τομέα. 


δ)Την οργάνωση εναλλακτικών μορφών αξιοποίησης 
του ελεύθερου χρόνου σε συνδυασμό με την ανάδειξη 
των κοινωνικών, πολιτισμικών και περιβαλλοντικών δεδο¬ 
μένων του τόπου. 

ε) Την ανοικτή επικοινωνία μεταξύ Δημοτικών Αρχών, 
τοπικών φορέων και τοπικής κοινωνίας, στη βάση της α¬ 
ντικειμενικής γνώσης των τοπικών ζητημάτων και της ε¬ 
ποικοδομητικής μεταξύ τους συνεργασίας. 

στ) Την εξειδίκευση και την κατάλληλη αξιοποίηση πε¬ 
ριφερειακών, εθνικών και κοινοτικών προγραμμάτων που 
αφορούν τους τομείς δράσης του Οργανισμού. 

4. Πόροι του Νομικού Προσώπου είναι: 

α. Ετήσια επιχορήγηση του Δήμου Αρχανών ποσού 
500.000 δρχ. 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές και κλη¬ 
ροδοσίες. 

δ. Εισπράξεις από το αντίτιμο των πραγμάτων ή των υ¬ 
πηρεσιών που τυχόν παρέχονται. 

ε. Προϊόντα πολιτιστικών και ψυχαγωγικών εκδηλώσε¬ 
ων του Νομικού Προσώπου. 

5. Διοίκηση: Ο οργανισμός κοινωνικής και επικοινωνια- 
κής πολιτικής του Δήμου Αρχανών, διοικείται από θμελές 
Διοικητικό Συμβούλιο που συγκροτείται ως εξής: 

α. Από τον εκάστοτε Δήμαρχο Αρχανών, ως Πρόεδρο, ή 
από άλλο μέλος αιρετό ή μη που ορίζεται απ’ αυτόν. 

β. Ένα (1) Δημοτικό Σύμβουλο με τον αναπληρωτή του, 
που ορίζεται από το Δημοτικό Συμβούλιο. 

γ. Επτά (7) δημότες με τους αναπληρωτές τους που α¬ 
σχολούνται με θέματα σχετικά με τους σκοπούς του Νο¬ 
μικού Προσώπου και ορίζονται από το Δημοτικό Συμβού¬ 
λιο. 

6. Ο Δήμαρχος με την ιδιότητα του Προέδρου του Δ.Σ. 
του Νομικού Προσώπου ή ο Δημοτικός Σύμβουλος που έ¬ 
χει ορισθεί αντί Δημάρχου συγκαλεί σε συνεδρίαση τα μέ¬ 
λη του Διοικητικού Συμβουλίου και εκλέγουν τον Αντι¬ 
πρόεδρο. 

Το αξίωμα του μέλους του Διοικητικού Συμβουλίου του 
Νομικού Προσώπου είναι τιμητικό και άμισθο. 

7. Η θητεία των μελών του Διοικητικού Συμβουλίου του 
Νομικού Προσώπου ακολουθεί τη δημοτική περίοδο. 

8. Την ταμιακή υπηρεσία εκτελεί το δημόσιο ταμείο Η¬ 
ρακλείου το οποίο εκτελεί και την ταμιακή υπηρεσία του 
Δήμου και εφαρμόζονται αναλογικά οι ισχύουσες διατά¬ 
ξεις περί οικονομικής διοίκησης και λογιστικού των Δή¬ 
μων και Κοινοτήτων 

9. Το Νομικό Πρόσωπο σε εκτέλεση έργων ή σε περί¬ 
πτωση προμηθειών, ενεργεί σύμφωνα με τις διατάξεις 
που ισχύουν κάθε φορά για την εκτέλεση έργων και προ¬ 
μηθειών από τους Δήμους. 

10. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή ή υπηρεσία από τον Πρόεδρο του 
και αν αυτός απουσιάζει η κωλύεται από τον Αντιπρόεδρο. 

Από την απόφαση αυτή δεν προκαλείται δαπάνη στον 
προϋπολογισμό του Δήμου Αρχανών για το τρέχον έτος. 
Γιατα επόμενα έτη προκαλείται δαπάνη 500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 5 Ιανουάριου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

Αριθ. οικ. 2 (6) 

Τροποποίηση της συστατικής πράξης Σχολικής Επιτρο¬ 
πής Γυμνασίου - Λυκείου Δημ. Διαμερίσματος Βλαχιώ- 
τη Δήμου Έλους Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρων 106 και 203 του Π .Δ. 410/95 
(ΔΚΚ) και τις όμοιες του άρθρου 29 Ν. 2081/92. 

2) Την 1411/1.3.1991 απόφαση του Νομάρχη Λακωνίας, 
σχετικά με τη σύσταση Νομικού Προσώπου στο Δήμο Έ¬ 
λους Ν. Λακωνίας με την επωνυμία «Σχολική Επιτροπή Γ υ¬ 
μνασίου - Λυκείου Συνοικ. Βλαχιώτη Δ. Έλους» (ΦΕΚ 
192/τ.Β'/21.3.1995). 

3) Την 194/98 απόφαση του Δ.Σ. Έλους, αποφασίζουμε: 

Τροποποιούμε την 1411 /1.3.1991 απόφαση του Νομάρ¬ 
χη Λακωνίας ως προς την επωνυμία η οποία από «Σχολική 
Επιτροπή Γ υμνασίου - Λυκείου Δημ. Διαμ. Βλαχιώτη Δή¬ 
μου Έλους», γίνεται «Σχολική Επιτροπή Γ υμνασίου Δημ. 
Διαμ. Βλαχιώτη Δήμου Έλους». 

Ακροτελεύτιο Άρθρο 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 3 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝ.ΣΩΤΗΡΑΚΟΣ 

□ 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού στην Τσεκμεκίδου Ξανθή. 

Ο ΝΟΜΑΡΧΗΣ ΚΑΒΑΛΑΣ 

Με την 14/3745/99 απόφαση του Νομάρχη Καβάλας, 
χορηγήθηκε στην Τσεκμεκίδου Ξανθή του Κυριαζή, κα¬ 
τοίκου Καβάλας, άδεια ασκήσεως επαγγέλματος Κοινω¬ 
νικής Λειτουργού. 

Με εντολή Νομάρχη 
Η Διευθύντρια 
Ζ. ΡΑΓΚΑΖΑ 

□ 

( 8 ) 

Μεταβίβαση αδείας ιδρύσεως και λειτουργίας Νευροψυ- 
χιατρικής κλινικής «η ΓΑΛΗΝΗ» στο Παληό Καβάλας. 

Ο ΝΟΜΑΡΧΗΣ ΚΑΒΑΛΑΣ 

Με την 13/13322/16.12.1999 απόφαση του Νομάρχη 
Καβάλας, που εκδόθηκε με τις οικείες διατάξεις, εγκρίθη- 
κε η μεταβίβαση της αδείας ιδρύσεως καιλειτουργίαςτης 
Νευροψυχιατρικής κλινικής «η ΓΑΛΗΝΗ» του γιατρού 
Σπύρου Παπαδόπουλου & Σία ΕΈ. σε Σπύρος Παπαδό- 
πουλος&ΣίαΟ.Ε. 

Με τη μεταβίβαση καμία μεταβολή δεν επέρχεται στο α¬ 
ντικείμενο της κλινικής και στον αριθμό των κλινών. 

Ο Νομάρχης 
ΘΕΟΔ. ΚΑΛΛΙΟΝΤΖΗΣ 


Αριθ. 12007 (9) 

Έγκριση κανονισμού και άδεια σύστασης του αμοιβαίου 
κεφαλαίου «ΑΣΠΙΣ ΒΟΡΕΙΟΥ ΕΛΛΑΔΟΣ ΜΕΤΟΧΩΝ 
ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 159/5.1.2000, θέμα 3) 

Αφού έλαβε υπόψη: 

1. Τις παραγράφους 1 και 2 του άρθρου 17α του Ν. 
1969/1991 (ΦΕΚΑ167) «Εταιρείες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις», όπως τροποποιήθηκαν και συμπληρώθηκαν με τις 
παραγράφους 2 και 3 του άρθρου 2 του Π.Δ. 433/1993 
(ΦΕΚ 183). 

2. Την απόφαση 71/2.4.1996 θέμα Ιο του Διοικητικού 
Συμβουλίουτης Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚ Α 167) «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

3. Την από 21.12.1999 αίτηση της διαχειρίστριας εται¬ 
ρείας «ΑΣΠΙΣ ΑΕΔΑΚ» με το υποβληθέν σχέδιο κανονι¬ 
σμού του εν λόγω αμοιβαίου κεφαλαίου και την από 
21.12.1999 επιστολή του θεματοφύλακα «ΑΣΠΙΣ ΣΤΕ- 
ΓΑΣΤΙΚΗ ΤΡΑΠΕΖΑ ΑΕ». 

4. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει τον κανονισμό του αμοιβαίου κεφαλαίου 
«ΑΣΠΙΣ ΒΟΡΕΙΟΥ ΕΛΛΑΔΟΣ ΜΕΤΟΧΩΝ ΕΣΩΤΕΡΙΚΟΥ» 
και παρέχει την άδειά της για τη σύσταση του εν λόγω α¬ 
μοιβαίου κεφαλαίου, το οποίο θα διαχειρίζεται η εταιρεία 
«ΑΣΠΙΣ ΑΕΔΑΚ» και του οποίου θεματοφύλακας θα είναι 
η «ΑΣΠΙΣ ΣΤΕΓΑΣΤΙΚΗ ΤΡΑΠΕΖΑ ΑΕ». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

□ 

Αριθ. 11811 (ίο) 

Έγκριση τροποποίησης του άρθρου 3 του κανονισμού 
του αμοιβαίου κεφαλαίου «ΒΕΡΓΙΝΑ ΔΙΑΘΕΣΙΜΩΝ 
ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 159/5.1.2000, θέμα 7) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 (ΦΕΚ 
Α 167) «Εταιρείες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 71/2.4.1996 θέμα Ιο του Διοικητικού 
Συμβουλίουτης Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚ Α 167) «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ- 

χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

3. Τον κανονισμό του ανωτέρω αμοιβαίου κεφαλαίου 
που διαχειρίζεται η εταιρεία «ΜΑΚΕΔΟΝΙΑΣ ΘΡΑΚΗΣ ΑΕ- 
ΔΑΚ». 

4. Την από 27.12.1999 αίτηση της διαχειρίστριας εται¬ 
ρείας «ΜΑΚΕΔΟ ΝΙΑΣ ΘΡΑΚΗΣ ΑΕΔΑΚ» με τον υποβληθέ- 
ντατροποποιημένο κανονισμό του αμοιβαίου κεφαλαίου. 

5. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει την τροποποίηση του άρθρου 3 του κανονι¬ 
σμού του αμοιβαίου κεφαλαίου «ΒΕΡΓΙΝΑ ΔΙΑΘΕΣΙΜΩΝ 
ΕΣΩΤΕΡΙΚΟΥ» σύμφωνα με τον υποβληθέντα από τη δια- 
χειρίστρια εταιρεία «ΜΑΚΕΔΟΝΙΑΣ ΘΡΑΚΗΣ ΑΕΔΑΚ» 
τροποποιημένο κανονισμό. 


Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 4461/17.6.99 απόφαση Γενικού Γραμματέα Περι¬ 
φέρειας Κρήτης που δημοσιεύθηκε στο ΦΕΚ 1448/ 
13.7.99τ.Β', διορθώνεταιη επωνυμία του Δημοτικού Νο¬ 
μικού Προσώπου «ΚΑΠΗ Δήμου Χερσονήσου», αντίτου ε¬ 
σφαλμένου «ΚΑΠΗ Κοινότητας Λιμένος Χερσονήσου». 

(Από τ ην Περιφέρεια Κρήτης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































